Short stories Archives - BooksMusicArt
Skrywer: Alta Naomi Venter
Sommige lesers vind die kortverhale kort en kragtig. Lekker vining om te lees. Sommige van die verhale is met humor, andere nogal opbouend, maar tog ook hartseer. Leersaam sou ek se. Interessante verhale wat jou laat dink.
Hierdie bundel bevat dertig lekkerlees kortverhale oor ’n verskeidenheid onderwerpe en situasies. Die verhale verteenwoordig die keur van die skrywer se heel beste stories wat hy oor vyftien jaar gepubliseer het. Die stories is nie net interessant, opwindend en spannend nie, maar poog ook om lesers positief te motiveer en om allerhande sosiale probleme van die moderne samelewing aan te spreek. Daar is ’n klompie Bybelse verhale asook temas van verslawing, besoedeling van die natuur, stroping van natuurbronne en van misdaad in verskillende vorme. Die stories strek vanaf die see tot die binneland, vanaf ’n begraafplaas tot ’n universiteitskampus. Die bundel se karakters is Bybelse figure en ander uiteenlopende rolspelers soos grafskenders, perlemoenstropers, rowers, plaasbewoners, skrywers, skilders en wetenskaplikes. Elke verhaal is voorwaar ’n Openbaring van die een of ander aard!
Skrywer: Ronald Brand
Die manuskrip kortverhale onder die titel: Verneukspul handel met die daaglikse wedervaringe van die mens in ‘n wêreld wat hy vir homself geskep het – en nie na behore kan beheer nie.
Die verhale spreek die huidige Suid-Afrika aan, asook die tydperk toe menige van ons jongmense, die skrywer inkluis, grensdiens verrig het. Daardie sielkundige letsels is nóg daar. Ook is daar verwysing na die bonatuurlike, die invloed van toeval, en les bes owerspel.
Alhoewel talle van die insidente soos in die verhale uitgebeeld word, wel in een of ander vorm die lewe van die skrywer verryk het, word verklaar dat gebeure en karakters in die verhale fiktief is.